་གྲུབ་བརྙེས་བླ་མ་རྣམས་ཀྱིས་བསྐོར་བ་རྣམ་པ་གསལ་བཏབ། གཉིས་པ་རྣམ་དག་དྲན་པ་ལ། ཡབ་རྟ་མགྲིན་རྩ་
ཞལ་གཅིག་པ་ནི་ཆོས་ཐམས་ཅད་ཉག་གཅིག་པའི་བརྡ། རྟ་ཞལ་མཐིང་ག་གྱེན་ལ་གཟིགས་པ་ནི་སྐད་ཅིག་གིས་འོག་མིན་མཁའ་སྤྱོད་དུ་བསྒྲོད་པའི་བརྡ། དབུ་སྐྲ་
ཐོར་གཙུག་བཅིང་པ་གསང་བ་ཆེན་པོ་ཉག་གཅིག་པའི་བརྡ། ནོར་བུའི་ཏོག་ནི་དགོས་འདོད་ཀྱི་རེ་བ་སྐོང་བའི་བརྡ། ལྷག་མ་ཐུར་དུ་གྲོལ་བ་འདུལ་བྱ་རྗེས་སུ་
542

བསྐྱེད་རིམ་
বউন্মু
ཞལ་རྒྱུན
অ
།འཛིན་པའི་བརྡ། ཐོད་སྐམ་ལྔ་ཕུང་ཁམས་ལྔ་གནས་སུ་དག་སྟེ་རྒྱལ་བ་རིགས་ལྔས་དབུ་རྒྱན་ཏེ་རིག་བདག་གིས་བརྡ། རྩ་ཕྲན་ལྔ་ཕུང་ཁམས་
ལྔ་གནས་སུ་དག་སྟེ་ཡུམ་ལྔས་མཚོན་པའི་བརྡ།_སྤྱན་གསུམ་དུས་གསུམ་སྒྲིབ་མེད་དུ་གཟིགས་པའི་བརྡ། མཆེ་བ་བཞི་བདུད་བཞི་བཅོམ་པའི་བརྡ། ཕྱག་གཡས་གྲི་
གུག་ནམ་མཁའ་ལ་ཕྱར་བ་ནི་སྐྱེ་ཤི་རྩད་ནས་གཅོད་པའི་བརྡ། ཕྱག་གཡོན་ཤེས་རབ་ཀ་པཱ་ལ་ཐུགས་ཀར་འཛིན་པ་ནི་སྐྱེ་འགགས་གནས་གསུམ་དང་བྲལ་བའི་བརྡ།
རཀྟ་ནི་འཁོར་བར་སྐྱེ་བའི་རཀྟ་མ་ལུས་པ་བསྡུས་ནས་བདུད་རྩིར་བསྒྱུར་ནས་གསོལ་ཞིང་བདེ་བས་ཚིམ་པའི་བརྡ། སྐུ་མདོག་དམར་པོ་ནི་སེམས་ཅན་ཐམས་ཅད་
ལ་སྙིང་རྗེའི་རྗེས་སུ་ཆགས་པའི་བརྡ། མགོ་ཕྲེང་ལྔ་བཅུ་འདུ་བྱེད་ལྔ་བཅུ་དག་པའི་བརྡ། ཞབས་གཡས་ཅུང་ཟད་བསྐུམ་པ་ནི་ཞི་བར་མི་གོལ་བའི་བརྡ། གཡོན་
ཅུང་ཟད་བསྐྱང་བ་ནི་སྲིད་པར་མི་འཁྲུལ་བའི་བརྡ། བདུད་བཞི་རྩད་ནས་མནན་པའི་རོ་གདན། དེ་ཡང་ལྷ་བུའི་བདུད་དཀར་པོ། ཉོན་མོངས་ཀྱི་བདུད་དུཿཁ།
543

གཏེར་ ཚངས་དབྱངས་རྒྱ་མཚོའི་གསུང་ གསར།
འཆི་བདག་གི་བདུད་དམར་པོ། ཕུང་པོའི་བདུད་སེར་པོ། དེ་རྣམས་བསྣོལ་ཐབས་སུ་མནན་པ། ཉི་གདན་མ་རིག་མུན་པ་སེལ་བའི་བརྡ། པདྨའི་གདན་འཁོར་
བའི་སྐྱོན་གྱི་མ་གོས་པའི་བརྡ། ཕ་རོལ་ཕྱིན་དྲུག་གི་རུས་རྒྱན་དྲུག་ནི། སྦྱིན་པའི་ཕ་རོལ་དུ་ཕྱིན་པའི་རུས་པའི་མགུལ་རྒྱན། ཚུལ་ཁྲིམས་ཕར་ཕྱིན་རུས་པའི་ཕྱག་
ཞབས་གདུབ་བུ། བཟོད་པའི་ཕར་ཕྱིན་རུས་པའི་སྙན་རྒྱན། བརྩོན་འགྲུས་ཕར་ཕྱིན་རུས་པའི་འཁོར་ལོ། བསམ་གཏན་ཕར་ཕྱིན་སྐད་རག་དང་དྲྭ་ཕྱེད། ཤེས་
རབ་ཕར་ཕྱིན་ཐལ་ཆེན་ཚོམ་བུ། དུར་ཁྲོད་ཀྱི་ཆས་ལྟར་ན་གོང་གིས་རུས་རྒྱན་དྲུག་གིས་ཐོག་མགོ་ཕྲེང་དང་བདུན། ཐོད་སྐམ་ལྔ་དང་བརྒྱད། དཔལ་གྱི་ཆས་བཅུ་
རྩི་ལུགས་འདྲ་མིན་འདུག་ནའང་། རང་ལུགས་བླ་མའི་ཞལ་རྒྱུན་ལྟར་ན་གྱོན་པའི་གོས་གསུམ་བཏག་པའི་རྒྱན་གསུམ། བྱུག་པའི་རྩི་གསུམ། རྡོ་རྗེའི་གཤོག་པ་
གཡས་གཡོན་དང་བཅུ། གཤོག་པ་ལ་ཡང་གཡས་རྡོ་རྗེའི་དངས་རུ། གཡོན་རྡོ་རྗེའི་དངས་རུ། གྱོན་པའི་གོས་གསུམ། གཏི་མུག་མ་སྤང་གནས་སུ་དག་པའི་གླང་
544

৩৩
།ཆེན་སྐོ་རློན། འདོད་ཆགས་མ་སྤང་གནས་སུ་དག་པའི་མི་པགས་སྐད་དཀྲིས། ཞེ་སྡང་མ་སྤངས་གནས་སུ་དག་པའི་སྟག་ལྤགས་གིས་ཤམ་
ཐབས༑ བཏག་པའི་རྒྱན་གསུམ་ནི་ཕ་རོལ་ཕྱིན་དྲུག་གིས་རུས་རྒྱན་དྲུག _འདུ་བྱེད་ལྔ་བཅུ་དག་པའི་མགོ་ཕྲེང་ཕུང་ལྔ་གནས་སུ་དག་པའི་ཐོད་སྐམ། བྱུག་པའི་རྩི་
གསུམ་ནི། འདོད་ཆགས་མ་སྤང་གནས་སུ་དག་པའི་མཁུར་ཚོས་ལ་རཀྟའི་ཐིག་ལེ། གཏི་མུག་མ་སྤང་གནས་སུ་དག་པའི་ཨོཀོ་ལ་ཞག་གིས་ཟོ་རིས། ཞེ་སྡང་མ་
སྤང་གནས་སུ་དག་པའི་རུས་ཚིག་ལ་ཐལ་ཆེན་ཚོམ་བུ། གར་གྱི་ཉམས་དགུ་ནི། སྐུ་དཔའ་བ། འཇིག་པ། སྒེག་པ་གསུམ། གསུང་རྒོད་པ། གཤེ་བ། རྔམ་པ་
གསུམ༑ ཐུགས་ལ་ཞི་བ་སྙིང་རྗེ་འབར་བ་གསུམ། ཐེག་པ་རིམ་པ་དགུ་རྫོགས་པའི་བརྡ། ཡེ་ཤེས་ཀྱི་མེ་འབར་བའི་དབུས་ན་བཞུགས་པ་ནི་འཁོར་བའི་བུད་ཤིང་མ་
ལུས་པ་བསྲེགས་པའི་བརྡ། ཡུམ་ཕག་མོའི་དག་དྲན་རྒྱས་པ་གཏུམ་མོའི་སྟོང་ར་ཕག་མོའི་དག་དྲན་དང་འདྲ་ལ། བསྡུ་ན་བདེན་གཉིས་ཞལ་གཉིས། ཐབས་ཤེས་ ༤
གསུམ། ཐེག་པ་རིམ་པ་དག་རྫོགས་པའི་བར།
545
བསྐྱེད་རིམ་
བཅུ་དྲུག་
ཞལ་རྒྱུན

གཏེར་ ཚངས་དབྱངས་རྒྱ་མཚོའི་གསུང་ གསར།
ཕྱག་གཉིས། སྲིད་ཞིའི་ཞབས་གཉིས། གཡས་གྲི་གུག་ཡབ་ཀྱི་མགུལ་ནས་འཁྱུད་ཅིང་གཡོན་ཐོད་ཁྲག་ཡབ་ཀྱི་མགུལ་ནས་ཞལ་དུ་སྟོབས་པ་རུས་པའི་རྒྱན་དྲུག་
ཞབས་གཡོན་ཡབ་ཀྱི་སྐེད་ལ་འཁྲིལ་ཞིང་གཡས་ཡབ་དང་ལྷན་ཅིག་སྦྱོར་བ། དེ་ཡང་རང་ལུས་ཡི་དམ་གསལ་བའི་དབུ་སྟེང་རྩ་བའི་བླ་མ་ཨོ་རྒྱན་རྡོ་རྗེ་འཆང་གི་དག་
དྲན་ནི། སྐུ་མདོག་མཐིང་ནག་ཆོས་ཉིད་འགྱུར་བ་མེད་པའི་བརྡ། ཞལ་གཅིག་པ་ནི་ཆོས་ཐམས་ཅད་ཉག་གཅིག་པའི་བརྡ། དབུ་སྐྲ་ཐོར་ཚུགས་ནི་ཆོས་ཉིད་ཐིག་
ལེ་ཉག་གཅིག་པའི་བརྡ། ལྷག་མ་ཐུར་དུ་གྲོལ་བ་འདུལ་བྱ་རྗེས་སུ་འཛིན་པའི་བརྡ། རིགས་ལྔ་ནི་རིགས་བདག་གི་བརྡ། གཡས་རིག་སྟོང་གི་རྡོ་རྗེ། གཡོན་སྣང་
སྟོང་གི་དྲིལ་བུ་འཁྱུད་རྒྱ་མཛད་པ་ནི་ཁ་སྦྱོར་ཡན་ལག་བདུན་དང་ལྡན་པའི་བརྡ། ཕ་རོལ་ཕྱིན་དྲུག་རིན་པོ་ཆེའི་རྒྱན་དྲུག་ནི། སྦྱིན་པའི་ཕ་རོལ་དུ་ཕྱིན་པའི་རིན་
པོ་ཆེའི་མགུལ་རྒྱན། ཚུལ་ཁྲིམས་ཀྱི་ཕ་རོལ་དུ་ཕྱིན་པའི་རིན་པོ་ཆེའི་ཕྱག་ཞབས་གིས་གདུབ་བུ། བཟོད་པའི་ཕ་རོལ་དུ་ཕྱིན་པའི་རིན་པོ་ཆེའི་སྙན་རྒྱན། བརྩོན་
546

བསྐྱེད་རིམ་
བཅུ་བདུན་
ཞལ་རྒྱུན
৩৩
།འགྲུས་ཀྱི་ཕ་རོལ་དུ་ཕྱིན་པའི་རིན་པོ་ཆེའི་འཁོར་ལོ། བསམ་གཏན་གྱི་ཕ་རོལ་དུ་ཕྱིན་པའི་རིན་པོ་ཆེའི་དྲྭ་ཕྱེད་དང་སྐད་རག ཤེས་རབ་ཀྱི་
ཕར་ཕྱིན་ནོར་བུའི་ཏོག ཾས་བཅུ་ཡོངས་སུ་རྫོགས་པའི་དར་གྱི་ཆས་གོས་བཅུ་ནི། སྐྲ་ཆིང་དང་། དར་ཆིང་དང་། དར་ལྕེ་དང་། བྱི་དར་དང་། པ་ཏི་དང་།
གར་གྱི་ཕུ་དུང་དང་། དར་དཔྱངས་དང་། དར་གྱི་སྟོད་གཡོག་དང༌། སྨད་ཤམ་དང། འོག་པག་ཚངས་སྐུད་དང་བཅུ། ཐེག་པ་རིམ་དགུ་རྫོགས་པའི་
བརྡ་ཞི་བའི་ཚུལ་དགུ་ནི། གསལ་དང་། འཚེར་དང་། ལྷུན་སྟུག་དང་། གཟི་བརྗིད་དང་། འོད་ཟེར་འབར་བ་དང། མཉེན་དང་། ལྕུག་དང་། འཁྲིལ་
དང་། _ ལྡེམ་དང་དགུ་ནི་ཞི་བའི་ཚུལ་དགུ། ཞབས་རྡོ་རྗེ་སྐྱིལ་ཀྲུང་དུ་བཞུགས་པ་ནི་འཁོར་འདས་དབྱེར་མེད་དུ་རྟོགས་པའི་བརྡ། ཉི་མ་ཤེས་རབ་ཟླུ་བ་ཐབ་སྟེ་
ཐབས་ཤེས་གཉིས་ཀྱི་མ་རིག་མུན་པ་སེལ་བའི་བརྡ། པདྨ་འཁོར་བའི་སྐྱོན་གྱི་མ་གོས་པའི་བརྡ། དབུ་གཙུག་ཏོར་ཞབས་འཁོར་ལོ། མཚན་བཟང་པོ་སུམ་ཅུ་རྩ་
547

གཏེར་ ཚངས་དབྱངས་རྒྱ་མཚོའི་གསུང་ གསར།
གཉིས༑ དཔེ་བྱད་བཟང་པོ་བརྒྱད་ཅུའི་བརྒྱན་པ་འོད་དང་འོད་ཟེར་ཕྱོགས་བཅུར་འཕྲོ་བ། དེའི་པང་དུ་ཡུམ་ལྷ་ལྕམ་དཀར་མོ་ཡེ་ཤེས་མཚོ་རྒྱལ་མ། ཕྱག་གཡས་
གྲི་གུག་ཡབ་ཀྱི་མགུལ་ནས་འཁྱུད་ཅིང་། གཡོན་ཀ་པཱ་ལ་བསྣམས་པ་རིན་པོ་ཆེའྀ་རྒྱན་དྲུག་ཞི་བའི་ཚུལ་དགུ། དར་གྱི་ཆས་གོས་བཅུ་དེ་ལྟར་སོ་སོའི་རྣམ་དག་དྲན་
ནས༑ གསུམ་པ་ང་རྒྱལ་བརྟན་པ་ལ། ཕྱི་ཆ་ལུགས་ལྟར་ན་ཨོ་རྒྱན་རྡོ་རྗེ་འཆང་ནང་བཀའ་དྲིན་སུམ་ལྡན་ལྟར་ན་དྲིན་ཆེན་རྩ་བའི་བླ་མ། གསང་བ་དོན་དམ་ལྟར་
ན་མཆོག་གསུམ་ཀུན་འདུས། རྩ་གསུམ་ཀུན་འདུས། སྐུ་གསུམ་ཀུན་འདུས་ཏེ། དེ་ཡང་ཕྱི་མཆོག་གསུམ་ལྟར་ན་སྐུ་དགེ་འདུན། གསུང་དམ་ཆོས། ཐུགས་སངས་
རྒྱས་ཏེ། ནང་རྩ་གསུམ་ལྟར་ན། སྐུ་བླ་མ། གསུང་ཡི་དམ། ཐུགས་མཁའ་འགྲོ། གསང་བ་སྐུ་གསུམ་ལྟར་ན། སྐུ་སྤྲུལ་སྐུ། གསུང་ལོངས་སྐུ། ཐུགས་ཆོས་སྐུ།
འདས་པའི་སངས་རྒྱས་ཀྱི་སྤྲུལ་སྐུ། མ་བྱོན་པའི་སངས་རྒྱས་ཀྱི་འབྱུང་ཁུང་། ད་ལྟའི་སངས་རྒྱས་ཀྱི་རྒྱལ་ཚབ་ཡིན་པ་ལ་ཡིན་པར་ཐག་བཅད་། རང་རྟ་ཕག་
548

བསྐྱེད་རིམ་
ཞལ་རྒྱུན
৩৩
།གསལ་བ་འདི་ཉིད་གཞི་བདེ་གཤེགས་སྙིང་པོ། རྟེན་མི་ལུས་རིན་ཆེན། རྐྱེན་དགེ་བའི་བཤེས་གཉེན། ཐབས་བསྐྱེད་རྫོགས་ཟུང་འཇུག་གི་
ཟིན་པས་མ་འོངས་པའི་སངས་རྒྱས་ཡིན་པས་ཡིན་པར་ཐག་བཅད། བཞི་པ་བདེ་སྟོང་མི་རྟོག་པའི་ངང་ནས་བསྐྱེད་རྫོགས་ཟུང་དུ་འཇུག་པ་ནི། བླ་མའི་སྤྱི་བོར་ཨོཾ་
དཀར་པོ་མགྲིན་པར་ཨཱཿདམར་པོ། ཐུགས་ཀར་ཧཱུྃ་མཐིང་ཀ མཐིལ་བཞིར་ཧ་རི་ནི་ས་བཞི་སྟེ་གསལ་འདེབས་ལུགས་ཀྱང་། ཕྱག་གཡས་ཧ། གཡོན་རི་ཞབས་
མཐིལ་གཡོན་ནི། གཡས་ས། མཁའ་འགྲོ་རིགས་བཞིའི་སྲོག་ཡིག་གསལ་བཏབ། ར་ཙ་ཧྲི་ཡ་བཞི་ནི། ར་ཕྱག་གཡས། ཙ་གཡོན། ཧྲི་ཞབས་མཐིལ་གཡོན། ཡ་
གཡས་ཏེ་དཔའ་བོ་རིགས་བཞིའི་སྲོག་སྔགས་གསལ་བཏབ། རང་རྟ་ཕག་གིས་དཔྲལ་བར་སྐུ་ཡི་ས་བོན་ཐིག་ལེ་དཀར་པོ། མགྲིན་པར་གསུང་གིས་ས་བོན་ཐིག་ལེ་
དམར་པོ། ཐུགས་ཀར་ཐུགས་ཀྱིས་ས་བོན་ཐིག་ལེ་མཐིང་ག ཕྱག་ཞབས་མཐིལ་བཞིར་ཕྲིན་ལས་བཞིའི་ས་བོན་ཐིག་ལེ་དཀར་སེར་དམར་ལྗང་བཞི། ཕྱོགས་
549

གཏེར་ ཚངས་དབྱངས་རྒྱ་མཚོའི་གསུང་ གསར།
མདོག་གསལ་བཏབ། རང་ཉིད་ཕྱི་ནང་གསང་གསུམ་གྱི་མཚམས་བསྡམས་པའི་ངང་ནས་ཕྱག་མཆོད་ཡན་ལག་བདུན་པ་སོགས་ཀྱང་གང་ལྕོགས་བྱས་ལ། དབང་
དངོས་ལེན་པ་ལ་བླ་མའི་རྣལ་འབྱོར་འདོན་ཆ་གཞུང་ལྟར་ལ་གྲངས་བསོགས་པ། རྗེ་བླ་མ་སངས་རྒྱས་ཆོས་ཀྱི་སྐུ་ནས་བསྙེན་སྒྲུབ་ལས་གསུམ་གྱི་སྔགས་མཐར་ཀཱ་ཡ་
ཝཱ་ཀ་ཡན་གྱི་གྲངས་བསགས་དགོས་རྒྱུ་ལ། བསྡུ་ན་ཐུན་མགོ་ལ་རྗེ་བླ་མ་སངས་རྒྱས་སོགས་ནས་ལན་བརྒྱ་སོགས་བསགས་ལ། དེ་མཐར་བསྙེན་སྒྲུབ་ལས་གསུམ་
སྔགས་མཐར་ཀཱ་ཡ་སིདྡྷི་ཨོཾ། ཝཱ་ཀ་སིདྡྷི་ཨཱཿ ཙིཏྟ་སིདྡྷི་ཧཱུྃ། སརྦ་སིདྡྷི་ཧྲཱིཿ སྦྱར་ལ་ལན་གྲངས་བསགས། དེ་ཡང་བུམ་དབང་། གསང་དབང། ཤེལ་དབང།
ཚིག་དབང་བཞི་སྔགས་མཐར་རེ་རེ་བཞིན་བཞི་རྫོགས་ཐོབ་དགོས་པས་དམིགས་པ་བླ་མའི་དཔྲལ་བར་སྐུ་ཡི་ངོ་བོ་ཨོཾ་དཀར་པོ་ལས་འོད་ཟེར་ཟླ་བའི་ཞུན་མ་ལྟ་བུ་ཨོཾ་
ཡིག་གིས་མཚན་པ་དཔག་ཏུ་མེད་པ་བྱོན། རང་གི་དཔྲལ་བའི་ཐིག་ལེར་ཐིམ། བུམ་པའི་དབང་ཐོབ། ལུས་ཀྱི་སྒྲིབ་པ་དག ལམ་བསྐྱེད་རིམ་བསྒོམ་པ་ལ་དབང་།
550

བཅུ་དགུ་
ཞལ་རྒྱུན
অ
།སྤྲུལ་སྐུའི་ས་བོན་རྒྱུད་ལ་བཞགས། བླ་མའི་གསུང་གིས་ངོ་བོ་མགྲིན་པའི་ཨཱཿཡིག་དམར་པོ་ནས་འོད་ཟེར་དམར་པོ་གློག་ཞགས་ལྟ་བུ་ཨཱཿཡིག་
མཚན་པ་དཔག་ཏུ་མེད་པ་བྱོན། རང་གི་མགྲིན་པའི་ཐིག་ལེར་ཐིམ། གསུང་གསང་བའི་དབང་ཐོབ། ངག་གིས་སྒྲིབ་པ་དག ལམ་རྩ་རླུང་བསྒོམ་པ་ལ་དབང་།
ལོངས་སྤྱོད་རྫོགས་སྐུ་རྒྱུད་ལ་བཞགས། བླ་མའི་ཐུགས་ཀྱི་ངོ་བོ་ཧཱུཾ་མཐིང་ཀ་ལས་ཧཱུྃ་སྔོན་པོ་སྤོས་རིང་གི་དུད་པ་ལྟ་བུ་དཔག་ཏུ་མེད་པ་བྱོན། རང་གི་སྙིང་གའི་ཐིག་
ལེར་ཐིམ། ཤེས་རབ་ཡེ་ཤེས་ཀྱི་དབང་ཐོབ། ཡིད་ཀྱི་སྒྲིབ་པ་དག ལམ་རྫོགས་རིམ་བསྒོམ་པ་ལ་དབང་། ཆོས་སྐུའི་ས་བོན་རྒྱུད་ལ་བཞགས། བླ་མའི་ཕྱག་ཞབས་
མཐིལ་བཞི་ནས་དཔའ་བོ་ཡབ་ཡུམ་གྱི་སྲོག་སྔགས་རྣམས་གཅིག་ལ་གཉིས་མཆེད་ཀྱི་ཚུལ་དུ་བྱོན་ནས་རང་གིས་མཐིལ་བཞི་ལ་ཐིམ། དབང་བཞི་ཡོངས་རྫོགས་ཚིག་
དབང་རིན་པོ་ཆེ་ཐོབ། ལས་དང་ཤེས་བྱའི་སྒྲིབ་པ་མ་ལུས་དག ལས་བཞི་ལྷུན་གྱིས་གྲུབ། སྐུ་བཞི་རྡོ་རྗེ་འཆང་གིས་ས་བོན་རྒྱུད་ལ་བཞགས། དེ་ཡང་རྡོ་རྗེ་བཞི་
551

གཏེར་ ཚངས་དབྱངས་རྒྱ་མཚོའི་གསུང་ གསར།
ནི༑ སྐུ་རྡོ་རྗེ། གསུང་རྡོ་རྗེ། ཐུགས་རྡོ་རྗེ། ཡེ་ཤེས་རྡོ་རྗེ་བཞི་ཡི་གོ་འཕང་རྒྱུད་ལ་བཞགས། དེ་ལྟར་ངོ་བོ་སྟོང་པ་ནམ་མཁའ་ལྟ་བུའི་དཀྱིལ་ནས། རང་བཞིན་
གསལ་བ་འཇའ་ཚོན་ལྟ་བུའི་ལྷ་སྐུའི་བདེ་གསལ་མི་རྟོག་པའི་ངང་ལ་བསྐྱེད་རྫོགས་ཟུང་དུ་འཇུག་སྟེ། རྣམ་རྟོག་གཞན་གྱིས་བར་མ་ཆོད་པ་བསྐྱེད་རྫོགས་མོས་གུས་
གདུང་ཤུགས་ཀྱིས་སྟོབས་ཀྱི་ཐོ་བརྩེགས་གི་བླ་མ་རྣམས། གོང་མ་འོག་མའི་མོས་གུས་ཀྱི་སྟོབས་ཀྱིས་རིམ་གྱིས་ཞུ་ནས་རྩ་བའི་བླ་མར་ཐིམ། སླར་ཡང་རྩ་བའི་བླ་མ་
ནས་གོང་བཞིན་དབང་ལེན་བྱ། ཐུན་མཐར་ཡིག་བརྒྱ་ལན་གསུམ་གྱི་སྐྱོན་བཤགས། ཨ་ལི་ཀ་ལི་ལན་གསུམ་གྱི་ཁ་བཀང་། ཡེ་དྷརྨ་ལན་གསུམ་གྱི་རྒྱས་བཏབ། དེ་
མཐར་ཐལ་མོ་སྙིང་ཁར་སྦྱར་ལ་རྗེ་བཙུན་པདྨ་ཐོད་ཕྲེང་རྩལ་ལན་གསུམ་འདོན། སླར་ཡང་དབང་བཞི་བླངས་ལ་བླ་མ་སྤྱི་བོ་ནས་རྩ་དབུ་མའི་ལམ་ནས་མར་བྱོན་
པར་བསམ། རང་རིག་ཀུན་བཟང་བདེ་བ་ཆེན་པོའི་ངང་ལ་ཅི་གནས་སུ་བཞག དེ་ལྟར་རྩེ་གཅིག་ཏུ་ཉམས་སུ་བླངས་ན་བླ་མའི་བྱིན་རླབས་རང་རྒྱུད་ལ་འཇུག་
552

བསྐྱེད་རིམ་
ཉི་ཤུ་བྱོན།
ཞལ་རྒྱུན
অ །ནས་གསང་སྔགས་རྡོ་རྗེ་ཐེག་པའི་རྣལ་འབྱོར་སྣོད་ཅན་དུ་འགྱུར་བས་ཅི་ནས་ཀྱང་གལ་ཆེ། དེ་ཡང་དང་པོ་བླ་མའི་བླ་མ་བརྟེན། གསུངས་པ་
ལྟར་བླ་མ་མཚན་ཉིད་དང་ལྡན་པའི་མདུན་ནས་དབང་བཞི་ཡོངས་རྫོགས་ཐོབ་ན། དེ་ཕྱིན་རང་གིས་དབང་ལེན་བྱས་ན་བླ་མ་དངོས་ནས་ཐོབ་པ་དང་ཁྱད་པར་
མེད་པར་རྒྱུད་སྡེ་ཀུན་ནས་གསུང་འདུག་པས་ནན་ཏན་བྱེད་པ་གལ་ཚེ བསྔོ་སྨོན་གང་ཤེས་བྱ། སྣང་གྲགས་ཐམས་ཅད་བླ་མའི་སྐུ་གསུང་ཐུགས་ཀྱི་རོལ་པར་ལམ་
དུ་ཁྱེར་ལ་སྤྱོད་ལམ་བྱའོ། སླར་ཡང་གོང་བཞིན་ཐུན་བཟུང་། ཐུན་མོང་མ་ཡིན་པའི་བླ་སྒྲུབ་ཀུན་བཟང་ཐུགས་ཏིག་གིས་སྔོན་འགྲོ་བསྐྱེད་རིམ་གསལ་འདེབས་འདི་ཡང་བརྗེད་ཐོ་དགོས་ཞེས་རྟོགས་ལྡན་ཕོ་མོ་ཀུན་གྱིས་བསྐུལ་ངོར། རང་བཟོས་མ་
བསླད་པར་གྲུབ་དབང་རྡོ་རྗེ་འཆང་ཆེན་པོ་ཀུན་བཟང་ཚོགས་གཉིས་རྡོ་རྗེ་འཆང་གི་ཞལ་རྒྱུན་བློ་ལ་གང་ཟིན་བརྗེད་ཐོར་བྲིས་པས། ཕྱོགས་ནས་བྱོན་པའི་པདྨ་བཀོད་པ་པདྨ་བརྟེན་པ་རབ་འཕེལ་ནས་འདི་རྣམས་ཁྱོན་སྡོམ་བྲིས་པ་ཞིག་དགོས་ཞེས་ལྷ་ཕྱག་དགུ་ཕྲུགས་སུ་འཚལ་བས་ཞལ་ངོ་མ་ལྡོག་ཙམ་དུ་
བྲིས་པའི་དགེ་བས་སྒྲིབ་བཞི་དག ལམ་བཞི་འབྱོང། སྐུ་བཞི་བླ་མ་རྡོ་རྗེ་འཆང་གིས་གོ་འཕང་ཐོབ་པར་གྱུར་ཅིག ༧ གེ་བཅགས་རྟོགས་ལྡན་གྱིས་སྨྲས་པ་ཉེས་འགལ་མཆིས་ན་རྩ་གསུམ་བླ་མའི་ཚོགས་ལ་བཤགས། བཀྲ་ཤིས་གླིང་བཞི་ཁྱོན་ཀུན་རྒྱས་གྱུར་ཅིག །མངྒ་ལཾ། দবীর্যা।
553

554